ମିଥାଲି ରାଜଙ୍କୁ ୧ କୋଟି ଟଙ୍କା, ପ୍ଲଟ\nତେଲେଙ୍ଗାନା ସରକାର ଗୁରୁବାର ଭାରତୀୟ ମହିଳା କ୍ରିକେଟ ଦଳର ଅଧିନାୟିକା ମିଥାଲି ରାଜଙ୍କୁ ୧ କୋଟି ଟଙ୍କା ଏବଂ ୬୦୦ ବର୍ଗଫୁଟ୍ ପରିମିତ ଏକ ବାସୋପଯୋଗୀ ପ୍ଲଟ ପ୍ରଦାନ କରିଛନ୍ତି।\nମିଥାଲି ରାଜଙ୍କୁ ୧ କୋଟି ଟଙ୍କା, ପ୍ଲଟ\t December 29th, 01:01 AM December 29th, 01:01 AM\nହାଇଦ୍ରାବାଦ, ୨୯ା୧୨ (ପି.ଟି.)-ତେଲେଙ୍ଗାନା ସରକାର ଗୁରୁବାର ଭାରତୀୟ ମହିଳା କ୍ରିକେଟ ଦଳର ଅଧିନାୟିକା ମିଥାଲି ରାଜଙ୍କୁ ୧ କୋଟି ଟଙ୍କା ଏବଂ ୬୦୦ ବର୍ଗଫୁଟ୍ ପରିମିତ ଏକ ବାସୋପଯୋଗୀ ପ୍ଲଟ ପ୍ରଦାନ କରିଛନ୍ତି। ରାଜ୍ୟ କ୍ରୀଡ଼ା ମନ୍ତ୍ରୀ ଟି. ପଦ୍ମରାଓ ମିଥାଲିଙ୍କୁ ସମ୍ବର୍ଦ୍ଧିତ କରିବା ଅବସରରେ ଏହା ପ୍ରଦାନ କରିଛନ୍ତି। ମନ୍ତ୍ରୀ ମିଥାଲି ରାଜଙ୍କ କୋଚ୍ ଆରଏସଆର ମୂର୍ତ୍ତୀଙ୍କୁ ମଧ୍ୟ ୨୫ଲକ୍ଷ ଟଙ୍କା ପ୍ରୋତ୍ସାହନ ରାଶି ପ୍ରଦାନ କରିଛନ୍ତି। ମୁଖ୍ୟମନ୍ତ୍ରୀ କେ. ଚନ୍ଦ୍ରଶେଖର ରାଓଙ୍କ କ୍ରୀଡ଼ାର ପ୍ରସାର ଓ ପ୍ରଚାର କାର୍ଯ୍ୟକ୍ରମର ଅଂଶବିଶେଷ ସ୍ବରୂପ ତାଙ୍କ ନିର୍ଦ୍ଦେଶାନୁସାରେ ଏହ ରାଶି ପ୍ରଦାନ କରିଥିବା କ୍ରୀଡ଼ା ମନ୍ତ୍ରୀ ପ୍ରକାଶ କରିଛନ୍ତି। ଚଳିତବର୍ଷ ମିଥାଲିଙ୍କ ନେତୃତ୍ୱରେ ଭାରତୀୟ ଦଳ ମହିଳା ବିଶ୍ୱକପ୍ ଫାଇନାଲରେ ପ୍ରବେଶ କରିଥିଲା। ଏକ ରୋମାଞ୍ଚକ ଟାଇଟଲ ମୁକାବିଲାରେ ଭାରତ ୯ ରନରେ ଇଂଲଣ୍ଡ ନିକଟରୁ ହାରିଯାଇଥିଲା।
